## El Consell autoritza FGV per a la contractació dels servicis de vigilància i protecció de Metrovalencia i TRAM d’Alacant

*** El pressupost de licitació ascendix a 27,2 milions d’euros, IVA no inclòs, i comprén un període de dos anualitats, amb possibilitat de prorrogar un any més
* El dispositiu inclou la vigilància i protecció a clients, agents, instal·lacions, material mòbil, estacions i altres dependències**

El Consell ha autoritzat Ferrocarrils de la Generalitat Valenciana (FGV) per a la contractació dels servicis de vigilància i protecció de clients, agents, instal·lacions, material mòbil, estacions i altres dependències de Metrovalencia i TRAM d’Alacant.

Amb este contracte es complix amb l’obligació per part d’FGV de prestar servici de vigilància i seguretat, ja que l’empresa no disposa dels recursos necessaris per a poder exercir les obligacions que marca la llei de seguretat privada, per la qual cosa és necessària la contractació d’una empresa especialitzada, amb mitjans i recursos propis per a exercir estes funcions a València i Alacant.

El contracte en vigor conclou el pròxim 31 de desembre de 2025, per la qual cosa, una vegada esgotada la pròrroga, s’inicia el procés de licitació amb un import de 27.269.703 €, IVA exclòs, per a les anualitats 2026 i 2027, que sumades a la possible pròrroga en 2028 farien que el total del contracte ascendira a 40.939.310 €, sense IVA.

Base de 40.939.310 €, IVA exclòs, amb una duració de dos anys prorrogable un any més.

Este nou contracte permet fer front a l’increment constant de viatgers en Metrovalencia i TRAM d’Alacant que incidix directament en l’augment d’incidències i que necessàriament es traduïx en un lògic increment de l’obligació de dotar de més seguretat i protecció treballadors i viatgers i instal·lacions, i complir amb la col·laboració amb les forces i cossos de seguretat.

El contracte es dividix en quatre lots: la vigilància de complexos, servicis comuns, trens i tramvies del TRAM d’Alacant, a Alacant, i la vigilància de complexos i servicis comuns de Metrovalencia, la vigilància de línies de metro de Metrovalencia i la vigilància de línies de tramvia de Metrovalencia, a València.

Fecha: 05/08/2025